《山居寂寥与世如隔是非不到荣辱两忘因忆秋崖工部尝教以我爱山居好十诗追次其韵聊写穷山之趣 其五》
宋代·吴锡畴

我爱山居好，陶然与世忘。细听泉漱玉，那羡佩鸣珰。

乳燕飞閒宇，新篁出矮墙。静观机不息，天地为谁忙。

作者简介：（1215—1276）徽州休宁人，字元伦，一作元范，号兰皋。吴儆从孙。精研理学。有《兰皋集》。